Praeter quatuor illas species a Schummelio iam descriptas, 

 Burmeister duas quidem proposuit novas; sed has omnes tam bre- 

 viter descripsit aut adumbravit potius, ut accuratiore et diagnosi et de- 

 scriptione, accurateque pictis imaginibus opus esse existimarem. 



Nimc temporis igitur sex Rhaphidiarum species peculiares sunt 

 cognitae, quum quae septima esset, eam subgeneris loco esse nume- 

 randam demonstrasse mihi videar. 



Quod ad larvas generis nostri attinet, usque ad nostrum tempus 

 non plures, quam trium specierum innotuerunt, quibus trium nova- 

 rum addere mihi contigit descriptionem, ex observationibus nonnullo- 

 rum annorum haustam, ita ut nunc quinque larvas generis Rhaphidiae, 

 et unam subgeneris Inocelliae, habeamus cognitas. 



Synonymiam iustam perfectamque in singularum specierum de- 

 scriptione addere mihi non licuisse valde doleo. Ea vero perfici non 

 potest, nisi ipsis illis exemplaribus conspiciendis, quibus auctores usi 

 sunt, quae vero comparare mihi non potui. 



Sed priusquam rem ipsam aggrediar, omnes rogo scientiae fauto- 

 res atque amicos, ut hanc qualemcunque opellam meam benevolo ani- 

 mo accipiant, neque quid effecerim, sed quid efficere studuerim respi- 

 ciant. Imprimis vero non possum non maximas omnibus fautoribus 

 amicisque dicere gratias, qui humanissime atque amicissime omnia 

 mecum communicare voluerint, quae ad accuratiorem rei cognitio- 

 nem facerent. 



Summas vero, necesse est, agam gratias fautori celeberrimo Prof. 

 Dr. Gravenhorst, cuius eximia benignitate et liberalitate mihi adi- 

 tus ad musei zoologici Vratislaviensis opes patefactus, et bibliothecae 

 viri celeberrimi ipsius usus concessus est. — Pariter adiutus sum Bur- 

 meisteri Prof. celeberrimi liberalitate, qui novas duas Rhaphidiarum 

 species, in celebrato ipsius opere „Handbuch der Entomologie. 



1* 



